open-index/open-wikipedia-markdown huggingface dataset:
Γουλιέλμος Ζ΄ της Ωβέρνης

Ο **Γουλιέλμος Ζ΄** ο Νεότερος, γαλλ.: *Guillaume VII compte d' Auvergne* ήταν κόμης της περιοχής του Ωβέρν στη Γαλλία κατά τα έτη 1145 έως 1168.  Συνόδευσε τον βασιλιά Λουδοβίκο Ζ΄ της Γαλλίας στη Β΄ Σταυροφορία. Ο Γουλιέλμος ήταν ο πρώτος κόμης του Ωβέρν που έλαβε τον τίτλο δελφίνος (πρίγκιπας). Αυτό που συμβατικά ονομάζεται δελφινάτο του Ωβέρν ήταν στην πραγματικότητα το υπόλειμμα της κομητείας του Ωβέρν μετά τον σφετερισμό της εξουσίας τού πατέρα του Γουλιέλμου Ζ΄ γύρω στο 1155 από τον θείο του, Γουλιέλμο Η΄ τον Πρεσβύτερο. 

Ο νεαρός κόμης κατάφερε να διατηρήσει την ιδιότητά του σε μέρος της κομητείας του, ιδιαίτερα στο Μπωμόν, το Σαμαλιέρ και το Μονφεράν. Μερικοί συγγραφείς έχουν ονομάσει τον Γουλιέλμο Ζ΄ και τους απογόνους του «κόμητες του Κλερμόν[-Φεράν]» (αν και αυτό ενέχει τον κίνδυνο σύγχυσης με την κομητεία του Κλερμόν στο Μπωβαιζί και την επισκοπική κομητεία του Κλερμόν στο Ωβέρν). Ωστόσο η πλειοψηφία των συγγραφέων, προβλέποντας την επισημοποίηση του δελφινάτου το 1302, επιλέγουν να αποκαλούν τον Γουλιέλμο Ζ΄ και τους διαδόχους του δελφίνους του Ωβέρν. Άλλοι πάλι, από ευκολία, επιλέγουν να αποκαλούν αυτούς τους διαδόχους «κόμητες-δελφίνους της Ωβέρνης».

Ο τίτλος του δελφίνου του Ωβέρν προήλθε από τη μητέρα του Γουλιέλμου Ζ΄, η οποία ήταν κόρη του Γκιγκ Δ΄ δελφίνου του Βιενουά. Αυτό σήμαινε ότι οι άρρενες απόγονοι του Γουλιέλμου Ζ΄ λάμβαναν συνήθως το δεύτερο όνομα «δελφίνος».

## Οικογένεια
Ήταν παντρεμένος με τη Μαρκίζ ντ'Αλμπόν, κόρη του Γκιγκ Δ΄ δελφίνου του Αλμπόν, και είχε 3 ή 4 παιδιά:
* Ροβέρτος Δ΄ δελφίνος του Ωβέρν (απεβ. το 1235), κόμης του Κλερμόν.
* Aνσαλίδη, παντρεύτηκε τον Μπερώντ Δ΄ κύριο του Μερκέρ (απεβ. πιθανώς 1200)
* Βελισένδη, παντρεύτηκε τον Hρακλή Γ΄ υποκόμη του Πολινιάκ

## Αναφορές

## Πηγές
* Pierre Charbonnier: *Histoire de l'Auvergne des origines à nos jours.* *Haute et Basse-Auvergne, Bourbonnais et Velay.* de Borée, Clermont-Ferrand 1999.

Κατηγορία:Κόμητες της Ωβέρνης
Top Channel

Το **Top Channel** είναι ένας από τους σημαντικότερους ιδιωτικούς τηλεοπτικούς σταθμούς στην Αλβανία, με έδρα τα Τίρανα. Ιδρύθηκε το 2001 από τον επιχειρηματία Ντρίταν Χότζα και ανήκει στον όμιλο Top Media. Το κανάλι εκπέμπει πανεθνικά, ενώ είναι διαθέσιμο και μέσω δορυφόρου και διαδικτύου στην Ευρώπη και τη Βόρεια Αμερική.

## Ιστορία
Η δημιουργία του Top Channel ξεκίνησε το 2000, με τις πρώτες δοκιμαστικές μεταδόσεις να πραγματοποιούνται στις 30 Ιουλίου 2001 από την Πυραμίδα των Τιράνων, πρώην μαυσωλείο του Ενβέρ Χότζα. Η κανονική μετάδοση ξεκίνησε στις 20 Δεκεμβρίου 2001.

Το 2008, ο σταθμός απέκτησε εθνική συχνότητα. Ήταν το πρώτο κανάλι στην Αλβανία που εφάρμοσε ευρεία χρήση της μορφής 16:9 και υψηλής ευκρίνειας (HD). Το 2012, η μετάδοση έγινε πλήρως σε HD.

Το 2023 σημειώθηκε ένοπλη επίθεση στις εγκαταστάσεις του σταθμού, όπου ένας φρουρός σκοτώθηκε από πυροβολισμούς που προήλθαν από όχημα Range Rover.

Το 2025, ο σταθμός σταμάτησε να προβάλλει ταινίες και σειρές, προσανατολιζόμενος σε αποκλειστικά δικές του παραγωγές και πρωτότυπα τηλεοπτικά προγράμματα.

## Διοίκηση
Ο ιδρυτής του σταθμού, Ντρίταν Χότζα, σκοτώθηκε το 2008 σε τροχαίο δυστύχημα. Τη διοίκηση ανέλαβε αρχικά η σύζυγός του, Βιόλτσα Χότζα, και στη συνέχεια η κόρη τους, Λόρι Χότζα, η οποία σήμερα είναι CEO του καναλιού.

## Τεχνολογία
Το Top Channel διαθέτει σύγχρονες υποδομές μετάδοσης και συνεργάζεται με την πλατφόρμα DigitAlb για τη διανομή του περιεχομένου του σε πολλές χώρες. Είναι διαθέσιμο και μέσω OTT, IPTV και καλωδιακών δικτύων σε πολλές ευρωπαϊκές χώρες.

## Προγράμματα
Ο σταθμός μεταδίδει ενημερωτικές, ψυχαγωγικές και κοινωνικές εκπομπές. Ορισμένες από τις πιο γνωστές παραγωγές του περιλαμβάνουν:

* **Fiks Fare** – Σατιρική εκπομπή που καταγγέλλει διαφθορά και κοινωνικά ζητήματα.
* **E Diell** – Κυριακάτικη εκπομπή με συνεντεύξεις, χορό και θεματικές ενότητες.
* **Portokalli** – Χιουμοριστική βραδινή εκπομπή με live κοινό.
* **Top Story** – Πολιτικό talk show με έρευνες και αναλύσεις.
* **Big Brother Albania** – Αλβανική εκδοχή του παγκόσμιου reality show.
* **StarTop** – Reality show για νεοφυείς επιχειρήσεις.
* **Lufta e Nuseve** 

## Ομάδα ΜΜΕ Top Media
Το Top Channel αποτελεί μέλος του ομίλου Top Media, μαζί με:

* DigitAlb
* Top Albania Radio
* Top Gold Radio
* Top News
* musicAL
* Εφημερίδα *Shqip*
* Ίδρυμα Ντρίταν Χότζα

## Παραπομπές

## Εξωτερικοί σύνδεσμοι
* Επίσημη ιστοσελίδα του Top Channel
Μπερτράν Ε΄ ντε Λα Τουρ

Ο **Μπερτράν/Βερτράνδος Ε΄**, γαλλ.: *Bertrand V de La Tour, d' Auvergne, de Boulogne* (π. 1400)20 Μαρτίου 1461) ήταν κύριος του Λα Τουρ από το 1423, και κόμης της Ωβέρνης και της Βουλώνης από το 1437 μέχρι το τέλος του.

## Βιογραφία
Το 1423 ο Μπερτράν Ε΄ διαδέχθηκε τον πατέρα του Μπερτράν Δ΄, ως κύριος του Λα Τουρ. 

Το 1437 διαδέχθηκε τη μητέρα του Μαρία, ως κόμης της Ωβέρνης και της Βουλώνης. 

Ο Μπερτράν Ε΄ απεβίωσε στις 20 Μαρτίου 1461. Ο πρωτότοκος γιος του Μπερτράν ΣΤ΄, τον διαδέχθηκε στους τίτλους του. 

## Οικογένεια
Το 1416 νυμφεύτηκε την Ιακωβίνα/Ζακέτ ντυ Πεσέν (Jacquette du Peschin), κόρη του Λουί κυρίου του Πεσέν, και της Υζέλ του Σαν-Μπωζέ (Yseul de Sens-Beaujeu).  Η Ζακέτ απεβίωσε μετά τον σύζυγό της, το 1473.  Απέκτησαν έξι παιδιά:
* Μπερτράν ΣΤ΄ (1417 - 1497), κόμης της Ωβέρνης και της Βουλώνης. 
* Γαβριέλα (π. 1420 - 1474), παντρεύτηκε το 1442 τον Λουδοβίκο Α΄ των Βουρβόνων, κόμη του Μονπανσιέ και δελφίνο της Ωβέρνης· 
* Ισαβέλα (απεβ. το 1488), παντρεύτηκε πρώτα το 1450 τον Γουλιέλμο υποκόμη της Λιμόζ, και μετά το 1457 τον Αμανιέ του Αλμπρέ· 
* Λουίζα (π. 1469), παντρεύτηκε το 1456 με τον Ιωάννη του Κρεκύ (Jean de Créquy). 
* Μπλανς/Λευκή (π. 1472), ηγουμένη του Κουσέ (Cusset) .
* Ζοφρουά/Γοδεφρείδος (απεβ. 1469), κύριος του Moνγκασκόν. 

## Αναφορές

Κατηγορία:Οίκος ντε Λα Τουρ ντ'Ωβέρν
Κατηγορία:Κόμητες της Βουλώνης
Κατηγορία:Κόμητες της Ωβέρνης
DigitAlb

Η **DigitAlb** είναι αλβανική εταιρεία συνδρομητικής τηλεόρασης που προσφέρει υπηρεσίες μέσω δορυφόρου, επίγειας ψηφιακής μετάδοσης και OTT. Ιδρύθηκε στις 15 Ιουλίου 2004 από τον Ντρίταν Χότζα και ανήκει στον όμιλο Top Media.

## Ιστορική ανασκόπηση
Η DigitAlb ξεκίνησε την επίγεια μετάδοση τηλεοπτικού σήματος το καλοκαίρι του 2004 και μέσα στο ίδιο έτος επεκτάθηκε σε δορυφορική μετάδοση. Χρησιμοποίησε εν μέρει υποδομές του παλιού SAT+, που είχε τεθεί εκτός λειτουργίας.

Από το 2006 εισήγαγε στην Αλβανία την τεχνολογία DVB-H, επιτρέποντας την παρακολούθηση τηλεόρασης μέσω κινητών συσκευών. Το 2022, με αφορμή τα 18 χρόνια λειτουργίας της, παρουσίασε την δική της υπηρεσία OTT για online περιεχόμενο.

Η πλατφόρμα μεταδίδεται σε ευρωπαϊκό επίπεδο μέσω του δορυφόρου Eutelsat 16A, με εξασφαλισμένη παρουσία τουλάχιστον έως το 2026.

## Κανάλια
Το χαρτοφυλάκιο καναλιών περιλαμβάνει:

* Top Channel - Το κύριο κανάλι της DigitAlb 
* A2 CNN  - Ειδήσεις
* ABC News - Ειδήσεις
* News 24 - Ειδήσεις
* Ora News - Ειδήσεις
* Report TV
* Top News - Ειδήσεις 
* T - Κανάλι αφιερωμένο στα αυθεντικά Αλβανικά προιόντα
* Max HD - Ταινίες , Σειρές 
* Family HD - Οικογένεια 
* Gold HD - Ταινίες , Σειρές 
* My Music - Μουσική 
* Melody TV - Μουσική
* Explorer Shkencë - Επιστήμη 
* Explorer Histori - Ιστορία 
* Explorer Natyra - Φύση
* Film Max - Ταινίες , Σειρές 
* Film Autor  - Ταινίες , Σειρές 
* Film Hits - Ταινίες , Σειρές 
* Film Thriller - Ταινίες , Σειρές 
* Film Dramë - Ταινίες , Σειρές 
* Film Aksion - Ταινίες , Σειρές 
* Film Komedi - Ταινίες , Σειρές 
* EuroFilm - Ταινίες , Σειρές 
* SuperSport 1 - Αθλητικά 
* SuperSport 2 - Αθλητικά
* SuperSport 3 - Αθλητικά
* SuperSport 4 - Αθλητικά
* SuperSport 5 - Αθλητικά
* SuperSport 6 - Αθλητικά
* SuperSport 7 - Αθλητικά
* Bang Bang - Παιδικά 
* Çufo - Παιδικά
* Junior TV - Παιδικά
* Big Brother VIP 1 - (ειδικό 24ωρο κανάλι)
* Big Brother VIP 2 - (ειδικό 24ωρο κανάλι)

Η DigitAlb διαχειρίζεται και την πλατφόρμα SuperSport, η οποία μεταδίδει αποκλειστικά κορυφαίες αθλητικές διοργανώσεις.

## Τεχνολογικές εξελίξεις
Το 2013, παρουσίασε το FlyBox, αποκωδικοποιητή νέας γενιάς με δυνατότητες middleware, υποστήριξη IPTV, εφαρμογές και περιήγηση στο διαδίκτυο. Ήταν η σημαντικότερη τεχνολογική καινοτομία μετά την εισαγωγή HD το 2007.

## Διεθνής παρουσία
Η DigitAlb προσφέρει υπηρεσίες και στην αλβανική διασπορά, με παρουσία στην Ελβετία και σε άλλες ευρωπαϊκές χώρες μέσω της υπηρεσίας "DigitAlb Swiss".

## Παραπομπές
Μπερτράν ΣΤ΄ ντε Λα Τουρ

Ο **Μπερτράν/Βερτράνδος ΣΤ΄**, γαλλ.: *Bertrand VI de La Tour* (π. 1417 - 26 Σεπτεμβρίου 1497) ήταν κύριος του Λα Τουρ και κόμης της Ωβέρνης από το 1461 μέχρι το τέλος του. Διετέλεσε επίσης κόμης της Βουλώνης από το 1461 έως το 1477, όταν αντάλλαξε αυτόν τον τίτλο με την κομητεία του Λωραγκαί, την οποία διατήρησε για το υπόλοιπο της ζωής του.

## Βιογραφία
Νέος ο Μπερτράν ήταν μέλος της ακολουθίας του Καρόλου Ζ΄ της Γαλλίας από το 1441 έως το 1451,  κατά τα τελευταία στάδια του Εκατονταετούς Πολέμου.  Συμμετείχε στην πολιορκία του Ταρτάς, το 1442, όπου αναφέρεται ως κύριος του Μονγκασκόν.  Ανακηρύχθηκε ιππότης μετά τη μάχη του Φορμινύ το 1450. 

Το 1461 ο πατέρας του, Μπερτράν Ε΄ κύριος Λα Τουρ, απεβίωσε. Ο Μπερτράν ΣΤ΄ τον διαδέχθηκε ως ο μοναδικός του κληρονόμος. 

Το 1468, κατά τη διάρκεια των Βουργουνδικών Πολέμων, κατέλαβε την περιοχή της Σαβοΐας Μπρες, ακολουθώντας τις διαταγές του Λουδοβίκου ΙΑ΄. 

Το 1473 ο Μπερτράν ΣΤ΄ έκτισε τη φραγκισκανική εκκλησία του Βικ-λε-Κοντ. 

Το 1477 ο Κάρολος ο *Τολμηρός* δούκας της Βουργουνδίας απεβίωσε. Αυτό επέτρεψε στον Λουδοβίκο ΙΑ΄ να ανακαταλάβει την κομητεία της Βουλώνης, η οποία είχε καταληφθεί από τις δυνάμεις της Βουργουνδίας. Ο Λουδοβίκος ΙΑ΄ την παρέδωσε στη συνέχεια στον Μπερτράν ΣΤ΄.  Ωστόσο, κατά την ίδια χρονιά, ο Μπερτράν Β΄ συμφώνησε με τον Λουδοβίκο ΙΑ΄ και αντάλλαξε την κομητεία της Βουλώνης με την κομητεία του Λωραγκαί. Έτσι η Βουλώνη έγινε μέρος της βασιλικής επικράτειας.   

Ο Μπερτράν ΣΤ΄ απεβίωσε το 1497, και τον διαδέχθηκε ο πρωτότοκος γιος του Ιωάννης Δ΄ ως κόμης της Ωβέρνης. 

## Οικογένεια
Το 1445 ο Μπερτράν ΣΤ΄ νυμφεύτηκε τη Λουίζα ντε Λα Τρεμουάλ, κόρη του Γεωργίου ντε Λα Τρεμουάλ και της Αικατερίνης ντε Λ'Ιλ-Μπουσάρ.  Απέκτησαν πέντε παιδιά: 
* Ιωάννης Γ΄ (1461–1501), κόμης της Ωβέρνης και κόμης της Βουλώνης· 
* Φρανσουάζ (απεβ. π. το 1484), παντρεύτηκε το 1469 τον Γιλβέρτο του Σαμπάν, κύριο του Κυρτόν.
* Ιωάννα (απεβ. μετά το 1472), παντρεύτηκε το 1472 τον Αιμάρ ντε Πουατιέ, κύριο του Σαιν-Βαλιέ.
** Ιωάννης του Πουατιέ, νυμφεύτηκε την Ιωάννα του Μπαταρναί.
*** Νιτάν του Πουατιέ, παντρεύτηκε τον Λουδοβίκο του Μπρεζέ κύριο του Ανέ.
* Άννα (απεβ. το 1512), παντρεύτηκε το 1480 τον Αλέξανδρο Στιούαρτ δούκα του Όλμπανυ.
* Λουίζα (απεβ. μετά το 1486), παντρεύτηκε το 1486 τον Κλοντ ντε Μπλαιζύ, υποκόμη του Αρναί. 

## Αναφορές

Κατηγορία:Οίκος ντε Λα Τουρ ντ'Ωβέρν
Κατηγορία:Κόμητες της Βουλώνης
Κατηγορία:Κόμητες της Ωβέρνης
Γαβριέλα των Βουρβόνων

Η **Γαβριέλα**, γαλλ.: *Gabrielle de Bourbon-Monpensier* (π. 1447 – 30 Νοεμβρίου 1516) από τον Οίκο των Βουρβόνων-Μονπανσιέ, πριγκίπισσα του Ταλμόν, ήταν Γαλλίδα συγγραφέας.

## Βιογραφία
Η Γαβριέλα ήταν η μεγαλύτερη κόρη του Λουδοβίκου Α΄ κόμη του Μονπανσιέ, και της Γαβριέλας ντε Λα Τουρ, κόρης του Μπερτράν Ε΄ κόμη της Ωβέρνης. 

Η Άννα των Βαλουά, πριγκίπισσα της Γαλλίας πρότεινε γάμο μεταξύ της Γαβριέλας και του στρατηγού Λουδοβίκου Β΄ ντε Λα Τρεμουάλ, για να τον συνδέσει με μία από τις εξαδέλφες της, μία απόγονο του αγίου Λουδοβίκου Θ΄, όπως ήταν και η ίδια. Το γαμήλιο συμβόλαιο υπογράφηκε στο κάστρο του Tουάρ στις 28 Ιουλίου 1484. Φοβούμενος παγίδα, ο Λουδοβίκος Β΄ ντε Λα Τρεμουάλ πήγε στην Ωβέρνη για να συναντήσει ο ίδιος τη μέλλουσα σύζυγό του. Ερωτεύτηκε τη γοητεία της Γαβριέλας και τη νυμφεύτηκε.  Το ζεύγος έζησε αρχικά στο κάστρο του Μπομιέ. Μετά τη γέννηση τού γιου τους, Καρόλου (Απρίλιος 1485 - 15 Σεπτεμβρίου 1515 ), το ζεύγος μετακόμισε στο οικογενειακό σπίτι, στο κάστρο του Tουάρ. Τον μήνα που γεννήθηκε το παιδί, ο βασιλιάς Κάρολος Η΄ συμφώνησε να είναι ο ανάδοχος στη βάπτιση, δίνοντας το όνομά του στον γιο τους.

Κατά τη διάρκεια των τριάντα ετών του γάμου της, η Γαβριέλα των Βουρβόνων συχνά εκπροσωπούσε μόνη της την οικογένεια Λα Τρεμουάλ του συζύγου της.

Οι πολλές επιστολές της, καθώς και η απογραφή των περιουσιακών της στοιχείων, δείχνουν την προσωπικότητά της, καθώς και την ενασχόλησή της με την ομαλή λειτουργία της επικράτειάς της.

Απεβίωσε στις 30 Νοεμβρίου 1516, και τάφηκε στο παρεκκλήσιο της Παναγίας στο Tουάρ δίπλα στο μόνο τέκνο της.

Η απογραφή των περιουσιακών της στοιχείων, που διατηρείται στα καταστατικά του Tουάρ, αποκαλύπτει μία συλλογή από 70 πίνακες και 18 έντυπα βιβλία.

## Οικογένεια
Η Γαβριέλα και ο Λουδοβίκος Β΄ είχαν τέκνο:

* Κάρολος ντε Λα Τρεμουάλ, νυμφεύτηκε τη Λουίζα ντε Κετιβύ, κόρη του Καρόλου ντε Κετιβύ,  κόμη του Tαγιεμπούρ και της Ιωάννας της Ορλεάνης. Απέκτησαν ένα γιο το 1505: τον Φραγκίσκο Β' ντε Λα Τρεμουάλ. 

## Παραπομπές


Κατηγορία:Οίκος ντε Λα Τρεμουάλ
Ιωάννα της Ορλεάνης (1462-1520)

Η **Ιωάννα**, γαλλ.: *Jeanne d' Orléans* (1462–1520) από τον Οίκο των Βαλουά-Ανγκουλέμ ήταν πριγκίπισσα της Γαλλίας.

## Οικογένεια
Ήταν κόρη του Ιωάννη κόμη του Ανγκουλέμ και της Μαργαρίτας του Ροάν . Ήταν αδελφή του Καρόλου κόμη του Ανγκουλέμ, και εκ πατρός θεία τού βασιλιά Φραγκίσκου Α΄ της Γαλλίας.

Η Ιωάννα ήταν παντρεμένη με τον Κάρολο-Φραγκίσκο του Κετιβύ, κόμη του Ταγιεμπούρ (Taillebourg) και πρίγκιπα του Ντιντόν (Didonne), γιος του Oλιβιέ του Κετιβύ και της Mαρίας Μαργαρίτας του Βαλουά. Ήταν μορφωμένη, και παρήγγειλε τουλάχιστον ένα χειρόγραφο.  

## Σημειώσεις και αναφορές

Κατηγορία:Πριγκίπισσες της Γαλλίας
Κατηγορία:Οίκος των Βαλουά
Ανονβίλ

Το **Ανονβίλ** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Γαβριέλα ντε Λα Τουρ ντ'Ωβέρν

Η **Γαβριέλα ντε Λα Τουρ**, γαλλ.: Gabrielle de La Tour, κόμισσα του Μονπανσιέ, (γενν. π. 1420 - απεβ. 1474) από τον Οίκο ντε Λα Τουρ, ήταν η δεύτερη σύζυγος του Λουδοβίκου Α΄ κόμη του Μονπανσιέ, τον οποίο παντρεύτηκε το 1442. Η Γαβριέλα ντε Λα Τουρ είναι περισσότερο γνωστή για την εκτεταμένη βιβλιοθήκη, που καταγράφτηκε μετά το τέλος της σε βιβλίο.  

## Βιογραφία
Γεννημένη περίπου το 1420, η Γαβριέλα ήταν κόρη του Μπερτράν Ε΄ ντε Λα Τουρ, κόμη της Ωβέρνης και της Βουλώνης, και της Ζακέτ της Πεσέν.  Δεν είναι πολλά γνωστά για τα πρώτα χρόνια της ζωής της.  Μετά τον γάμο της Γαβριέλας με τον Λουδοβίκο Α΄ των Βουρβόνων-Μονπανσιέ, φαίνεται ότι υιοθέτησε μία στρατηγική συλλογής βιβλίων, προκειμένου να δημιουργήσει δεσμούς με άλλες, πιο σημαντικές αριστοκρατικές Αυλές.  Έπαιξε καθοριστικό ρόλο στη διαμόρφωση των λογοτεχνικών προτιμήσεων τής κόρης της, τής συγγραφέως Γαβριέλας των Βουρβόνων-Μονπανσιέ,  και συμμετείχε στην ανταλλαγή βιβλίων με διάφορα μέλη τής οικογένειάς της.  

## Οικογένεια
Με τον Λουδοβίκο Α΄ των Βουρβόνων, κόμη του Μονπανσιέ, η Γαβριέλα είχε τέκνα:
* Γιλβέρτος κόμης του Μονπενσιέ (1443-1496), παντρεύτηκε την Κλάρα Γκοντζάγκα το 1482 
* Λουδοβίκος (1444; - πριν από το 1484;).
* Ιωάννης (1445-1485).
* Γαβριέλα (1447; - 30 Νοεμβρίου 1516), παντρεύτηκε τον Λουδοβίκο Β΄ ντε Λα Τρεμουάλ το 1485 .
* Καρλόττα (1449-1478), παντρεύτηκε τον Βόλφερτ φαν Μπόρσελεν το 1468 .

## Αναφορές

## Πηγές
* 
* 

Κατηγορία:Οίκος ντε Λα Τουρ ντ'Ωβέρν
Μπάνικοφ

Το **Μπάνικοφ** (σλοβακ. *Baníkov*, πολων. *Banówka*) είναι βουνό-κορυφή στην οροσειρά Δυτικά Τάτρα, στη Σλοβακία. Το υψόμετρο της κορυφής του φθάνει τα 2.178 μέτρα πάνω από την επιφάνεια της θάλασσας. Η κορυφή απέχει σε ευθεία γραμμή 3,86 χιλιόμετρα κατ' ελάχιστο από τη συνοριακή γραμμή Σλοβακίας-Πολωνίας.

Η ονομασία του βουνού αποτελεί μια σαφή αναφορά στη δραστηριότητα για την εξόρυξη σιδηρομεταλλεύματος από τον 18ο αιώνα, καθώς η λέξη *Baník* στη σλοβακική γλώσσα σημαίνει «εργάτης ορυχείου», «μεταλλωρύχος». Υπήρξαν εγχειρήματα για την ανεύρεση σιδηρομεταλλεύματος στο εσωτερικό του βουνού, αλλά δεν σημείωσαν επιτυχία.

## Παραπομπές


Μπανικοφ
Λομνίτσκι στιτ

Το **Λομνίτσκι στιτ**, δηλαδή «κορυφή του Λόμνιτς» (σλοβακ. *Lomnický štít*, πολων. *Łomnica*, γερμ. *Lomnitzer Spitze*) είναι βουνό-κορυφή στην οροσειρά Υψηλά Τάτρα, στη Σλοβακία. Το υψόμετρο της κορυφής φθάνει τα 2.634,4 μέτρα πάνω από την επιφάνεια της θάλασσας και την καθιστά τη δεύτερη υψηλότερη κορυφή της οροσειράς και ολόκληρης της Σλοβακίας, μετά την Γκερλαχόφσκι στιτ. Η κορυφή απέχει σε ευθεία γραμμή εννέα χιλιόμετρα από τη συνοριακή γραμμή Σλοβακίας-Πολωνίας. Συνδέεται με τελεφερίκ με το χωριό Τατράνσκα Λόμνιτσα στους πρόποδες (υψόμετρο 850 μέτρα). Το μήκος της διαδρομής του τελεφερίκ είναι 3,6 χιλιόμετρα, με ενδιάμεσο σταθμό την ορεινή λιμνούλα Σκαλνάτε Πλεσό (υψόμετρο 1.751 μ.) με το ομώνυμο Αστεροσκοπείο του Σκαλνάτε Πλεσό (1.786 μ.). Στην κορυφή Λόμνιτσκι υπάρχει ηλιακό παρατηρητήριο και μετεωρολογικός σταθμός με μόνιμο προσωπικό ολόκληρο το έτος.

Ο ντόπιος υποδηματοποιός Γιακάμπ Φάμπρυ (*Jakab Fábry*) ισχυρίσθηκε ότι είχε ανεβεί στην κορυφή περί το 1760-1790, αλλά η πρώτη καταγεγραμμένη ανάβαση έγινε από τον Άγγλο ταξιδιώτη και φυσιοδίφη Ρόμπερτ Τάουνσον (*Robert Townson*) και έναν ντόπιο οδηγό του, στις 16 Αυγούστου 1793. Ο Τάουνσον μέτρησε το υψόμετρο της κορυφής σε 2.633 μέτρα, δηλαδή μόνο ένα μέτρο λιγότερο από το πραγματικό. Η πρώτη *χειμερινή* άνοδος στην κορυφή έγινε το 1891.

Στο παρελθόν η κορυφή ήταν γνωστή και με διάφορα προσωνύμια, όπως τα γερμανικά *Vater* (= πατέρας), *Grossvater* (παππούς), *Königsberg* (όρος του Βασιλέως), τα τοπικά *Królowa Tatr* και *Królowa Tatrzańska* (πριγκίπισσα των Τάτρα), και άλλα.

Από το 1940 οι τουρίστες μπορούν να φθάνουν μέχρι την κορυφή ακόπως, με το τελεφερίκ. Εξαιτίας πάντως του μικρού χώρου εκεί, επιτρέπεται να παραμείνουν στην κορυφή χρόνο 50 λεπτών, ώστε να προλαβαίνουν όλοι. Επίσης, το τελεφερίκ παραμένει κλειστό τον μήνα Μάιο για ετήσια συντήρηση.

## Παραπομπές


Λομνιτσκι
Όρος Καρτάλα

Το **Όρος Καρτάλα** ή **Καρτόλα** (γαλλ. *Karthala* ή *Karthola*, αραβ. *Al Qirṭālah*) είναι βουνό, ενεργό ηφαίστειο με την υψηλότερη κορυφή στο κράτος και αρχιπέλαγος Κομόρες, η οποία έχει υψόμετρο που φθάνει τα 2.361 μέτρα πάνω από την επιφάνεια της θάλασσας. Είναι το νοτιότερο και μεγαλύτερο από τα δύο ασπιδοειδή ηφαίστεια που σχηματίζουν το νησί Μεγάλη Κομόρα, το μεγαλύτερο νησί των Κομορών. Το ηφαίστειο είναι πολύ ενεργό, έχοντας εκραγεί περισσότερες από 20 φορές από τον 19ο αιώνα. Οι συχνές εκρήξεις έχουν διαμορφώσει το ηφαίστειο με κορυφή καλδέρα, αλλά το νησί έχει σε μεγάλο βαθμό ξεφύγει από ευρεία καταστροφή. Οι εκρήξεις στις 17 Απριλίου 2005 και στις 29 Μαΐου 2006 τερμάτισαν μια περίοδο ηρεμίας. Αυτή του 2005 προκάλεσε την εκκένωση 2 χιλιάδων κατοίκων και τον θάνατο ενός νηπίου.

## Παραπομπές


Ορος Καρταλα
Μαχαδίτα

Η **Μαχαδίτα** (ισπαν. *Majadita* ή *Cumbre de la Majadita*) είναι βουνό και ηφαίστειο στην Επαρχία Σαν Χουάν της Αργεντινής, κοντά στην πόλη Ροδέο. Ήταν μία από τις τελευταίες κορυφές των Άνδεων άνω των 6.000 μέτρων που «κατακτήθηκαν» από τον άνθρωπο, με την πρώτη καταγεγραμμένη άνοδο σε αυτή τον Δεκέμβριο του 1996. Το βουνό έχει μερικούς μεγάλους παγετώνες στις πλαγιές του.

## Παραπομπές


## Εξωτερικοί σύνδεσμοι
* Η κορυφή ("Majadita, Argentina") στο *Peakbagger.com*

Μαχαδιτα
Ακοτάνγκο

Το **Ακοτάνγκο** (ισπαν. *Acotango*) είναι βουνό και ηφαίστειο, το κεντρικό και το υψηλότερο μιας ομάδας από στρωματοηφαίστεια τα οποία βρίσκονται στα σύνορα Βολιβίας και Χιλής. Η κορυφή του Ακοτάνγκο έχει υψόμετρο 6.052 μέτρα πάνω από την επιφάνεια της θάλασσας Κάποια άλλα δεδομένα, από ψηφιακά υψομετρικά πρότυπα, δίνουν υψόμετρα 6.037 μ. (από το SRTM, 6.023 μ. (από το ASTER) και 6.074 μ. (από το TanDEM-X. Η ομάδα είναι γνωστή ως Κίμσα-Τσάτα και αποτελείται από τρία βουνά: το Ακοτάνγκο, το Ουμουράτα (υψόμετρο 5.730 μέτρα) στα βόρεια και το Σέρο Καπουράτα (5.990 μ.) στα νότια.

## Παραπομπές


Κατηγορία:Βουνά της Χιλής
Κατηγορία:Βουνά της Βολιβίας
Αλί Κοτς

Ο **Αλί Κοτς** (τουρκικά: *Ali Koç*, γεννημένος το 1967 στην Κωνσταντινούπολη) είναι Τούρκος επιχειρηματίας και πρόεδρος της αθλητικής ομάδας Φενέρμπαχτσε. Προέρχεται από την επιφανή οικογένεια Κοτς, η οποία έχει σημαντική παρουσία στον επιχειρηματικό κόσμο της Τουρκίας.

## Βιογραφικά στοιχεία
Αφού ολοκλήρωσε τη δευτεροβάθμια εκπαίδευση στο Harrow School (1980–85) στο Λονδίνο, ο Κοτς έλαβε πτυχίο BA στη διοίκηση επιχειρήσεων από το Πανεπιστήμιο Rice (1985–89), στο Χιούστον του Τέξας, και στη συνέχεια μεταπτυχιακό τίτλο MBA από το Harvard Business School (1995–97). Το διάστημα 1990-1991 συμμετείχε στο πρόγραμμα εκπαίδευσης στελεχών της American Express Bank. Από το 1992 έως το 1994 εργάστηκε ως αναλυτής στην Morgan Stanley. Το 1997 εντάχθηκε στον όμιλο Koç Holding, όπου κατείχε διάφορες ανώτερες διοικητικές θέσεις. Από το 2006 έως το 2010 ήταν πρόεδρος του τομέα εταιρικής επικοινωνίας και πληροφόρησης του οικογενειακού ομίλου. Ο Κοτς είναι Ροταριανός και μέλος του Ιστιοπλοϊκού Ομίλου Ανοικτής Θάλασσας Κωνσταντινούπολης και του Ιστιοπλοϊκού Ομίλου της Νέας Υόρκης. 

Είναι μέλος του Διοικητικού Συμβουλίου του παραρτήματος Endeavor Turkey, ενός διεθνούς μη κερδοσκοπικού οργανισμού ανάπτυξης που εντοπίζει και υποστηρίζει επιχειρηματίες με μεγάλο αντίκτυπο στις αναδυόμενες αγορές. 

Η οικογένεια του Κοτς είναι μία από τις πλουσιότερες και πιο επιδραστικές οικογένειες στην Τουρκία, με δραστηριότητες σε διάφορους τομείς της οικονομίας μέσω του ομίλου Koç Holding.

## Αθλητική προεδρία
Υπήρξε μέλος του Διοικητικού Συμβουλίου της ποδοσφαιρικής ομάδας της Süper Lig, Φενέρμπαχτσε. Υπηρέτησε την τέταρτη διετή θητεία του ως αντιπρόεδρος από τότε που ανέλαβε την προεδρία ο Αζίζ Γιλντιρίμ.

Στις 3 Ιουνίου 2018 εξελέγη 37ος πρόεδρος του Αθλητικού Συλλόγου Φενέρμπαχτσε, επικρατώντας του πρώην προέδρου και υποψήφιου Αζίζ Γιλντιρίμ με ποσοστό 77,6% για θητεία τριών ετών. 

Τον Ιούνιο του 2022, εξελέγη πρόεδρος της Τουρκικής Ένωσης Συλλόγων.Τιμήθηκε με τον τίτλο του Επίτιμου Διοικητή του Τάγματος της Βρετανικής Αυτοκρατορίας (CBE), για τις υπηρεσίες του στο εμπόριο και τις επενδύσεις μεταξύ Ηνωμένου Βασιλείου και Τουρκίας. Ο Κοτς είναι μέλος του Παγκόσμιου Συμβουλίου Συμβούλων της Bank of America, του Παγκόσμιου Συμβουλίου Συμβούλων στο Συμβούλιο Διεθνών Σχέσεων και του Διοικητικού Συμβουλίου του Chatham House. Από τότε, έχει επενδύσει σημαντικά στην ομάδα, τόσο σε οικονομικό όσο και σε οργανωτικό επίπεδο, με στόχο την αναβάθμιση της παρουσίας της σε εγχώριο και διεθνές επίπεδο.

## Παραπομπές


Κατηγορία:Τούρκοι επιχειρηματίες
Κατηγορία:Πρόεδροι αθλητικών συλλόγων
Σερβική Ένωση Ηλεκτρονικών Αθλημάτων και Esports

**Η Σερβική Ένωση Ηλεκτρονικών Αθλημάτων και Esports (SESE)** είναι ο επίσημος φορέας που είναι υπεύθυνος για την ανάπτυξη, την οργάνωση και την προώθηση των ηλεκτρονικών αθλημάτων (e-sports) στη Σερβία. 

## Ιστορία
Η Σερβική Ένωση Ηλεκτρονικών Αθλημάτων και Esports ιδρύθηκε το 2008 στο Βελιγράδι. Το 2009 αποτέλεσε έναν από τους ιδρυτικούς φορείς της Διεθνούς Ομοσπονδίας Ηλεκτρονικών Αθλημάτων (IESF). Μέσω στενής συνεργασίας με θεσμικά όργανα, η Ένωση συνέβαλε καθοριστικά ώστε το 2015, και στη συνέχεια το 2017, το Υπουργείο Νεολαίας και Αθλητισμού να αναγνωρίσει επισήμως τα esports ως επίσημο άθλημα στη Σερβία. 

## Δραστηριότητες
Οι βασικές δραστηριότητες της Ένωσης περιλαμβάνουν την εγγραφή παικτών από τη Σερβία, τον καθορισμό προτύπων για τα ανταγωνιστικά ηλεκτρονικά παιχνίδια και τη διοργάνωση τοπικών τουρνουά και εθνικών πρωταθλημάτων. Το SESE διαδραματίζει καθοριστικό ρόλο στην αναγνώριση και την ανάπτυξη των esports τόσο σε περιφερειακό όσο και σε παγκόσμιο επίπεδο, μέσα από συνεργασίες με διεθνείς οργανισμούς. Με την πάροδο των ετών, η Ένωση έχει διοργανώσει πολυάριθμες εκδηλώσεις και διοργανώσεις, όπως:

* Games.con (2017, 2018, 2019, 2021, 2022, 2023) - Offline LAN στην Έκθεση του Βελιγραδίου
* Games.con 2020 - Διαδικτυακά
* Εθνικοί Προκριματικοί IESF (2014-2024) - Διαδικτυακοί και Τελικοί LAN
* Telenor Arena 5G 2019 - Offline LAN στο Επιστημονικό και Τεχνολογικό Πάρκο, Βελιγράδι
* Potter Mania (2018, 2019) - Offline LAN στο Dom Omladine, Βελιγράδι
* Chibicon (2018, 2019) - Offline LAN στο Dom Omladine, Βελιγράδι
* CEE2020 - Διαδικτυακά
* FIFA 19 UMBRO (Χειμώνας 2019) - Offline LAN στην πόλη Δέλτα, Βελιγράδι
* Fortnite 1v1 Mobile (Samsung Event 2019) - Offline LAN στην πόλη Δέλτα, Βελιγράδι
* FIFA 20 SportVision Umbro League (Καλοκαίρι 2019) - Offline LAN σε διάφορα εμπορικά κέντρα στο Βελιγράδι
* Hearthstone League 2019 - Τελικοί online και LAN, Βελιγράδι
* PES2021 ΒΑΣΙΛΙΑΣ ΤΟΥ ΓΗΠΕΔΟΥ Merdianbet 2020 - Διαδικτυακά
* ΧΕΙΜΕΡΙΝΕΣ ΔΙΑΚΟΠΕΣ GIGATRON (2020) - Διαδικτυακά
* Rockstar Gaming Tournament - 1vs1 CSGO 2020 - Διαδικτυακά

## Επιτεύγματα
Ο Σύλλογος είναι μέλος της Διεθνούς Ομοσπονδίας Esports (IESF) και μέχρι σήμερα έχει συμμετάσχει σε 15 Παγκόσμια Πρωταθλήματα. Η Σερβία καταλαμβάνει αυτή τη στιγμή την 7η θέση στην παγκόσμια κατάταξη. Το SESE έχει σημειώσει σημαντικές επιτυχίες στη διεθνή σκηνή των esports. Μεταξύ των σημαντικότερων επιτευγμάτων περιλαμβάνονται:

* IESF 2015 - 1. τόπος 
* Hearthstone (Miloš Perović) 2015 - 1. θέση
* League of Legends (Aleksa Stanković, Aljoša Kovandzić, Jovan Jovanović, Luka Miletić, Atila Dudaš) 2015 - 3. θέση
* Τουρνουά Tekken Tag 2 (Milica Tešić) 2014 - 2. θέση
* League of Legends 2016 - 3. θέση
* League of Legends 2017 - 2. θέση
* Dota 2 2020 - 2. θέση
* Tekken 7 2020 - 5. θέση
* Μεσογειακοί Αγώνες Esports 2024 Tekken 8 (Ulijana Schwab) - 1. θέση
* Μεσογειακοί Αγώνες Esports 2024 eFootball (Μάρκο Ρόκσιτς) - 3. θέση

## Εξωτερικοί σύνδεσμοι

* Επίσημος ιστότοπος SESE

## Αναφορές


Κατηγορία:Αθλητισμός στη Σερβία
Αλεξάντερ Τζάκσον (ράγκμπι γιούνιον)

Ο Αλεξάντερ Ρ.Β. Τζάκσον (Alexander R. V. Jackson) (25 Αυγούστου 1890 - 31 Ιανουαρίου 1969) ήταν ένας Ιρλανδός διεθνής παίκτης ράγκμπι.

## Βιογραφία
Ο Τζάκσον γεννήθηκε στο Δουβλίνο και εκπαιδεύτηκε στο Βασιλικό Σχολείο Πόρτορα.

Ως παίκτης centre three-quarter, ο Τζάκσον ήταν αρχηγός της ομάδας Wanderers του Δουβλίνου και από το 1911 έως το 1914 ήταν τακτικός για την Ιρλανδία, κερδίζοντας 10 αγώνες. Οι τρεις διεθνείς προσπάθειές του περιλάμβαναν διπλή νίκη της Ιρλανδίας στην Γαλλία στο Κόρκ το 1911.

Ο Τζάκσον κρατήθηκε ως αιχμάλωτος πολέμου κατά τον Πρώτο Παγκόσμιο Πόλεμο.

## Βλέπε επίσης

* Κατάλογος των εθνικών παίκτων ράγκμπι της Ιρλανδίας

## Αναφορές

## Εξωτερικές συνδέσεις

* Alexander Jackson στο ESPNscrum

Κατηγορία:Διεθνείς Ιρλανδοί παίκτες ράγκπι γιούνιον
Παγκόσμιο Πρωτάθλημα Αθλητισμού Νέων 1990 - 1500 μέτρα γυναικών

Το **αγώνισμα των γυναικών για τα 1.500 μέτρα** στο Παγκόσμιο Πρωτάθλημα Αθλητισμού Νέων του 1990 πραγματοποιήθηκε στη Φιλιππούπολη της Βουλγαρίας, στο στάδιο Ντέβετι Σεπτέμβρι στις 11 και 12 Αυγούστου.  

## Πρωταθλητές

## Αποτελέσματα

### Τελικός
Ο τελικός έλαβε χώρα στις 12 Αυγούστου.

### Προκριματικοί Αγώνες
11 Αυγούστου

#### 1ος Προκριματικός Αγώνας

#### 2ος Προκριματικός Αγώνας

#### 3ος Προκριματικός Αγώνας

## Συμμετοχή
Σύμφωνα με ανεπίσημη καταμέτρηση, συμμετείχαν 31 αθλητές από 22 χώρες στο γεγονός.

## Αναφορές
Μπωσεμέν (Ωτ-Μαρν)

Το **Μπωσεμέν** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Φαμ Μιν Τσιν

Ο **Φαμ Μιν Τσιν** (*Phạm Minh Chính* (προφορά IPA: vi|faːm˧˨ʔ mïŋ˧˧ t͡ɕïŋ˧˦; γεν. 10 Δεκεμβρίου 1958) είναι πολιτικός από το Βιετνάμ και πρώην αντιστράτηγος δημόσιας ασφάλειας. Υπηρετεί ως ο όγδοος πρωθυπουργός του Βιετνάμ από το 2021 και κατατάσσεται επί του παρόντος τρίτος στο Κομμουνιστικό Κόμμα μετά τον Γενικό Γραμματέα Το Λαμ και τον πρόεδρο Λουόνγκ Κουόνγκ

Μέλος του Πολιτικού Γραφείου από το 2016, ο Τσιν είναι επίσης αντιπρόεδρος του Συμβουλίου Εθνικής Άμυνας και Ασφάλειας του Βιετνάμ. Είναι μέλος της Εθνοσυνέλευσης και κατείχε τον βαθμό του αντιστρατήγου στις Δυνάμεις Δημόσιας Ασφάλειας του Λαού του Βιετνάμ.

Πριν αναλάβει την πρωθυπουργία, ο Τσιν ήταν Επικεφαλής της Κεντρικής Οργανωτικής Επιτροπής του Κόμματος, Επικεφαλής της Επιτροπής Εσωτερικής Πολιτικής Προστασίας και πρώην Μέλος της Γραμματείας του Κομμουνιστικού Κόμματος (2016–2021). Υπηρέτησε επίσης ως Γραμματέας Κόμματος (ντε φάκτο Κυβερνήτης) της επαρχίας Κουάνγκ Νινχ (2011–2015), αναπληρωτής υπουργός Δημόσιας Ασφάλειας (2010–2011), Επικεφαλής της Γενικής Διεύθυνσης Εφοδιαστικής και Τεχνολογίας του ΥΔΑ (2010) και Αναπληρωτής Επικεφαλής της Γενικής Διεύθυνσης Πληροφοριών του ΥΔΑ (2006–2009).

Διαθέτει πτυχίο Πολιτικού Μηχανικού, διδακτορικό Νομικής, και Προχωρημένο Πτυχίο στην πολιτική θεωρία. Ο Τσιν φέρει τον ακαδημαϊκό τίτλο του αναπληρωτή καθηγητή στις σπουδές Εθνικής Ασφάλειας.

Στις 5 Απριλίου 2021 ο Τσιν έγινε πρωθυπουργός του Βιετνάμ. Ο πρώτος χρόνος της πρωθυπουργίας του επισκιάστηκε από την αναζωπύρωση της COVID-19 στο Βιετνάμ γύρω στον Απρίλιο του 2021. Ως Επικεφαλής της Εθνικής Επιτροπής Καθοδήγησης για τον COVID-19, χαρακτηρίστηκε ως ο "Αρχιστράτηγος" στην απάντηση του Βιετνάμ στην πανδημία μαζί με τον Nguyễn Xuân Phúc. Χάρη στη στρατηγική εμβολιασμού σε εθνικό επίπεδο, το Βιετνάμ άνοιξε ξανά την οικονομία του και κατέγραψε θετική αύξηση του ΑΕΠ για το 2021, πριν σημειώσει ρεκόρ αύξησης το 2022. Στις εξωτερικές σχέσεις, η κυβέρνησή του έχει δημιουργήσει στενές σχέσεις με πολλές χώρες, συμπεριλαμβανομένων αναβαθμίσεων στις διπλωματικές σχέσεις με την Αυστραλία και τις Ηνωμένες Πολιτείες.

## Παραπομπές


## Εξωτερικοί σύνδεσμοι

* Επίσημη ιστοσελίδα

Φαμ Μιν Τσιν
Φαμ
Γκόρντον Λίου

Ο **Γκόρντον Λίου** (κινεζικά: 刘家辉, γεννημένος ως Ξιάν Τζινσί στις 22 Αυγούστου 1955) είναι Κινέζος ηθοποιός και δάσκαλος πολεμικών τεχνών, γνωστός για τη συμβολή του στον κινηματογράφο των πολεμικών τεχνών, κυρίως μέσω των ταινιών των στούντιο Shaw Brothers Studio.

## Βιογραφία
Ο Λίου γεννήθηκε στο Φοσάν της επαρχίας Γκουανγκντόνγκ στην Κίνα. Από νεαρή ηλικία ασχολήθηκε με τις πολεμικές τέχνες και αργότερα έγινε μαθητής του διάσημου δασκάλου Λάου Κα-Λεούνγκ (Lau Kar-Leung), με τον οποίο συνεργάστηκε σε πολλές ταινίες.

Έγινε ευρύτερα γνωστός με τον πρωταγωνιστικό ρόλο του Σαν Τε στην ταινία *[[Η 36η αίθουσα των σαολίν]]* (The 36th Chamber of Shaolin, 1978), η οποία θεωρείται πλέον κλασική. Άλλες σημαντικές ταινίες του περιλαμβάνουν:
* *Heroes of the East* (1978)
* *The 8 Diagram Pole Fighter* (1984)
* *Shaolin and Wu Tang* (1983)

Στη Δύση, ο Λίου έγινε γνωστός μέσα από τις ταινίες του Κουέντιν Ταραντίνο *[[Kill Bill: Volume 1 | Kill Bill: Vol. 1]]* και *[[Kill Bill: Volume 2 | Kill Bill: Vol. 2]]*, στις οποίες υποδύθηκε δύο διαφορετικούς ρόλους: τον Τζόνι Μο (Johnny Mo) και τον Παϊ Μέι (Pai Mei).

## Προσωπική ζωή
Το 2011 υπέστη εγκεφαλικό επεισόδιο, το οποίο του προκάλεσε μερική παράλυση και δυσκολίες στην ομιλία. Έκτοτε διαμένει σε οίκο φροντίδας στο Χονγκ Κονγκ.

## Κληρονομιά
Ο Γκόρντον Λίου θεωρείται από τους πιο εμβληματικούς ηθοποιούς του κινηματογράφου πολεμικών τεχνών. Οι ερμηνείες του, ιδιαίτερα σε ρόλους μοναχών Σαολίν, άφησαν ανεξίτηλο στίγμα στον ασιατικό κινηματογράφο.

## Πηγές
* Teo, Stephen. *Hong Kong Cinema: The Extra Dimensions*. British Film Institute, 1997.
* Bordwell, David. *Planet Hong Kong: Popular Cinema and the Art of Entertainment*. Harvard University Press, 2000.

## Εξωτερικοί σύνδεσμοι
* Gordon Liu στο IMDb
* Βιογραφία στο Hong Kong Movie Database

Κατηγορία:Κινέζοι ηθοποιοί
Κατηγορία:Δάσκαλοι πολεμικών τεχνών
Μαρία Μαργαρίτα του Βαλουά

Η **Μαρία Μαργαρίτα**, γαλλ.: *Marie Marguerite de Valoi*s (1444–1473) από τον Οίκο των Βαλουά ήταν νόθη κόρη του βασιλιά Καρόλου Ζ΄ της Γαλλίας και της ερωμένης του Ανιές Σορέλ. 

Είχε δύο αδελφές, την Καρλόττα του Βαλουά (1446–1477) και την Ιωάννα του Βαλουά (γενν. το 1448).

Η Μαρία παντρεύτηκε τον Ολιβιέ ντε Κετιβύ (Οlivier de Coétivy), κόμη του Ταγιεμπούρ (Taillebourg). 

## Παραπομπές


## Πηγές
* 
* 

Κατηγορία:Γάλλοι του 15ου αιώνα
Κατηγορία:Οίκος των Βαλουά
Λουδοβίκος του Μπρεζέ

O **Λουδοβίκος**, γαλλ.: *Louis de Brézé, seigneur d'Anet, comte de Maulevrier* ( – 23 Ιουλίου 1531) ήταν Γάλλος ευγενής, εγγονός του βασιλιά Καρόλου Ζ΄ της Γαλλίας από την φυσική (νόθη) κόρη του με την ερωμένη του Ανιές Σορέλ.

## Νεανική ζωή
Ο Λουδοβίκος ήταν γιος του Ιακώβου του Μπρεζέ, σενεσάλη της Νορμανδίας, και της Καρλόττας του Βαλουά, της δεύτερης από τις τρεις νόθες κόρες του Καρόλου Ζ΄ από την Aγνή Σορέλ.  Ο εκ πατρός παππούς του ήταν ο Πέτρος του Μπρεζέ, γνωστός για την ανδρεία του στο Φορμινύ, μεγάλος οικονόμος της Νορμανδίας. 

## Σταδιοδρομία
Το 1523 ο Λουδοβίκος αποκάλυψε μία πλεκτάνη εναντίον του βασιλιά Φραγκίσκου Α΄.  Δεν γνώριζε εκείνη την εποχή ότι ο πεθερός του Ιάκωβος ντε Πουατιέ, κύριος του Σαιν Βαλιέ, εμπλεκόταν στην πλεκτάνη.  Ο Ιάκωβος καταδικάστηκε σε θάνατο γι' αυτή την εμπλοκή, αλλά ο βασιλιάς τού έδωσε αναβολή, επειδή δεν είχε άμεση εμπλοκή. 

Ο Λουδοβίκος είχε επιρροή στην Αυλή, ονομαζόμενος σενεσάλης της Νορμανδίας και κύριος του Κυνηγιού. Το σπίτι του ήταν η έδρα της οικογένειας, το Κάστρο του Ανέ (Château d'Anet), το οποίο βρισκόταν σε ένα βασιλικό κυνηγετικό καταφύγιο στην κοιλάδα του Ερ (Eure). Κληρονόμησε επίσης το Κάστρο του Μπεκ-Κρεσπέν. 

Πριν από το τέλος του το 1531, ο Λουδοβίκος ενθάρρυνε τον γάμο του πρίγκιπα Ερρίκου (Β΄) με την ανιψιά τού πάπα, Αικατερίνη των Μεδίκων, δημιουργώντας έτσι το τρίγωνο που θα συνεχιζόταν μέχρι το τέλος τού Ερρίκου Β΄, με τη χήρα του, Ντιάν του Πουατιέ, να γίνεται ερωμένη του Ερρίκου Β΄. Για την Ντιάν, ο βασιλιάς Ερρίκος Β΄ ξαναέκτισε το παλαιό Κάστρο του Ανέ, το οποίο έγινε ένα από τα πρώτα κάστρα της Γαλλικής Αναγέννησης, και τής ανατέθηκε μεγάλο μέρος τής διαχείρισης των υποθέσεων της βασιλικής Αυλής.

## Οικογένεια
Η πρώτη σύζυγος τού Λουδοβίκου ήταν η Αικατερίνη του Ντρε. Αργότερα, παντρεύτηκε τη Ντιάν του Πουατιέ στις 29 Μαρτίου 1515. Εκείνη ήταν 15 ετών, και εκείνος 39 χρόνια μεγαλύτερος.  Μαζί, είχαν:

* Φραγκίσκη, (γενν. 1518)  παντρεύτηκε τον Ροβέρτο Δ΄ των Λα Μαρκ δούκα του Μπουγιόν. 
* Λουίζα, (γενν. 1521)  παντρεύτηκε τον Κλωντ Β΄ των Λωρραίνης δούκα του Ωμάλ .

Ο Λουδοβίκος απεβίωσε στις 23 Ιουλίου 1531.  Έχει αναφερθεί ρητά σε ένα παλαιό νορμανδικό χειρόγραφο ότι τα εντόσθιά του τάφηκαν στο Ανέ, η καρδιά του στο αβαείο του Κουλόμπ κοντά στον πατέρα του, και η σορός του μεταφέρθηκε στην Παναγία των Παρισίων στη Ρουέν, και τοποθετήθηκε κοντά σε εκείνη τού παππού του Πιέρ. Ο τάφος που έστησε η χήρα του, Ντιάν, για τον Λουδοβίκο στον καθεδρικό ναό της Ρουέν, ήταν ένα από τα πρώτα έργα του Γάλλου γλύπτη της Αναγέννησης, Ζαν Γκουζόν. 

## Πρόγονοι

## Παραπομπές


## Πηγές
* 
* 
* 
* 
* Diane De Poitiers (1499–1566) Encyclopedia

Κατηγορία:Γάλλοι ευγενείς
Λουίζα του Μπρεζέ

Η **Λουίζα**, γαλλ.: *Louise de Brézé, d'Aumale, d'Anet* (1521–1577), δούκισσα του Ωμάλ και κυρία του Ανέ, ήταν Γαλλίδα ευγενής του 16ου αι. Ήταν η δεύτερη κόρη του Λουδοβίκου του Μπρεζέ και της Ντιάν του Πουατιέ.

## Νεανική ζωή
Η Λουίζα γεννήθηκε από τον ισχυρό Νορμανδό γαιοκτήμονα Λουδοβίκο του Μπρεζέ, κυβερνήτη και μεγάλο σενεσάλη της Νορμανδίας, και τη σύζυγό του Ντιάν του Πουατιέ. Η Ντιάν αργότερα θα γινόταν ερωμένη του Ερρίκου Β΄ της Γαλλίας, ένας ρόλος που τής έδινε τεράστια δύναμη και προνόμια. Η μεγαλύτερη αδελφή της Λουίζας ήταν η Φραγκίσκη του Μπρεζέ ().

## Κτήματα
δεξιά|μικρογραφία| Πανοραμική άποψη του Σατώ ντ'Ανέ, δημοσιευμένη από τον Φρανσουά ντ' Ανγκλουά στις αρχές του 17ου αι.
Μέρος της προίκας της Λουίζας περιλάμβανε τη βαρωνία του Μωνύ, κοντά στη Ρουέν. Μετά το τέλος τής μητέρας της το 1566, η τεράστια περιουσία της μοιράστηκε μεταξύ της Λουίζας και της αδελφής της Φραγκίσκης. Η Λουίζα κληρονόμησε το Κάστρο του Ανέ και τις ιδιοκτησίες του.  Τη δεκαετία του 1560 ο δούκας Κλωντ του Ωμάλ και η δούκισσα Λουίζα επέκτειναν τις γαιοκτησίες τους στη Νορμανδία, αγοράζοντας την κομητεία του Μωλεβριέ, τη βαρονία του Μπεκ-Κρεσπέν και άλλες ιδιοκτησίες. Αυτό έκανε τον Κλωντ έναν από τους μεγαλύτερους γαιοκτήμονες στην Άνω Νορμανδία στα τέλη της δεκαετίας του 1560. Οι οικονομικές δυσκολίες τού ανιψιού τής Λουίζας, Ερρίκου Ροβέρτου του Λα Μαρκ, έδωσαν στο ζευγάρι την ευκαιρία να αποκτήσει γη από το μερίδιο τής Φραγκίσκης στην κληρονομιά των Μπρεζέ. 

## Οικογένεια
Το 1547 η Λουίζα παντρεύτηκε τον Κλωντ Β΄ δούκα του Ωμάλ, μέλος του ισχυρού Οίκου της Λωρραίνης και γιο του Κλωντ Α΄ δούκα του Γκιζ. Κοινωνικά, η Λουίζα και οι Μπρεζέ θεωρούνταν κατώτεροι από τους Λωρραίνης-Γκιζ. Ο Γκασπάρ Β' ντε Κολινί προσπάθησε να αποτρέψει τους Γκιζ από τη συζυγία, δηλώνοντας ότι «δεν ήταν πολύ τιμητικό γι' αυτούς, και ότι άξιζε περισσότερο να έχουν μία σπιθαμή εξουσίας και εύνοιας με τιμή, παρά μία αγκαλιά χωρίς τιμή».  Ωστόσο η ένωση έδωσε στους Γκιζ την ευκαιρία να ενισχύσουν τη συμμαχία τους με τη Ντιάν, η οποία έτσι διασφάλιζε ότι αυτοί θα παρέμεναν στην εύνοια του βασιλιά.

Μαζί, η Λουίζα και ο Κλωντ Β΄ απέκτησαν τουλάχιστον 7 παιδιά.  
* Ερρίκος, κόμης του Σαιν Βαλιέ (απεβ. το 1559), ο οποίος απεβίωσε σε ηλικία 10 ετών.
* Κάρολος Α΄ δούκας του Ωμάλ (1566–1631), νυμφεύτηκε την εξαδέλφη του Mαρία της Λωρραίνης, μαντεμουαζέλ ντ'Ελμπέφ, κόρη του Ρενέ Β΄ μαρκησίου του Ελμπέφ και της Λουίζας του Ριέ, το 1576. 
* Κλωντ, ιππότης του Ωμάλ (απεβ. 1591), ηγούμενος του Μπεκ.
* Αικατερίνη, παντρεύτηκε τον Νικόλαο της Λωρραίνης δούκα του Μερκέρ το 1569.
* Ντιάν, παντρεύτηκε τον Φραγκίσκο του Λουξεμβούργου κόμη του Ρουσύ το 1576.
* Aντουανέτ Λουίζ, ηγουμένη της Μοτρ-Νταμ της Σουασόν.
* Mαρία, ηγουμένη του Σελ (Chelles).

Η Λουίζα έμεινε χήρα μετά το τέλος του Κλωντ Β΄ από κανονιοβολισμό την 1η Αυγούστου 1573, κατά τη διάρκεια της πολιορκίας του Λα Ροσέλ.  Η Λουίζα μεταβίβασε την κυριότητα του Ανέ στον γιο της Κάρολο Α΄, κατά τον γάμο του το 1576. 

## Αναφορές

Κατηγορία:Οίκος της Γκιζ
Κατηγορία:Οίκος της Λωρραίνης
Ιωάννης του Πουατιέ

Ο **Ιωάννης**, γαλλ.: *Jean de Poitiers*, segnieur de Saint-Vallier (π.1475 - 1529) ήταν Γάλλος ευγενής, κύριος του Σαιν-Βαλιέρ. Έγινε περισσότερο γνωστός ως ο πατέρας της Ντιάν του Πουατιέ, ερωμένης του βασιλιά Ερρίκου Β΄ της Γαλλίας. 

## Πρώιμη ζωή
Ήταν γιος του Aιμάρ του Πουατιέ, μαρκήσιου του Κοτρόν και της Ιωάννας του Λα Τουρ. 

Οι γονείς τής μητέρας του ήταν ο Μπερτράν ΣΤ', κόμης της Ωβέρνης και η Λουίζα, κόρη του Γεωργίου του Λα Τρεμουάλ.  Η εκ μητρός θεία του, Άννα του λα Τουρ, ήταν η δεύτερη σύζυγος του Αλεξάνδρου Στιούαρτ δούκα του Όλμπανυ (του Σκώτου πρίγκιπα και δεύτερου [επιζώντος] γιου του βασιλιά Ιακώβου Β' της Σκωτίας) και ο θείος του, Ιωάννης Δ' κόμης της Ωβέρνης, ήταν εκ μητρός παππούς τής Αικατερίνης των Μεδίκων (συζύγου του βασιλιά Ερρίκου Β' της Γαλλίας). 

## Συνωμοσία εναντίον του Φραγκίσκου Α΄
Το 1523 ενεπλάκη σε μία συνωμοσία εναντίον του βασιλιά Φραγκίσκου Α΄ της Γαλλίας, η οποία ανακαλύφθηκε από τον γαμπρό του Λουδοβίκο του Μπρεζέ, κύριο του Ανέ, και το 1524 καταδικάστηκε σε θάνατο, αλλά του δόθηκε αναστολή από τον βασιλιά. Φυλακίστηκε στο γαλλικό κάστρο του Λος και αφέθηκε ελεύθερος το 1526. Απεβίωσε τρία χρόνια αργότερα, το 1529.

### Στη δημοφιλή κουλτούρα
Η ιστορία του αποτέλεσε την έμπνευση για έναν χαρακτήρα στο θεατρικό έργο του Βίκτωρα Ουγκώ*, Le roi s'amuse,* του 1832, ο οποίος έγινε κόμης Μοντερόνε, όταν ο Φραντσέσκο Μαρία Πιάβε και ο Τζουζέπε Βέρντι μετέφεραν την πλοκή όπερας *[[Ριγκολέττο]]* του 1851 από τη Γαλλία στο δουκάτο της Μάντοβας. 

## Οικογένεια
Ο Ιωάννης του Πουατιέ νυμφεύτηκε την Ιωάννα του Μπαταρναί, κόρη του Ιμπέρ του Μπαταρναί (Imbert de Batarnay) και της Ζωρζέτ του Μοντσενύ (Montchenu). Μαζί, ζούσαν στο Σατώ ντε Σαιν-Βαλιέρ στο Ντρομ (Drôme) και ήταν οι γονείς των: 
* Άννα του Πουατιέ (1489–  ), παντρεύτηκε τον Aντώνιο Β΄ του Κλερμόν, γιο του Λουδοβίκου, βαρόνου και υποκόμη του Κλερμόν-αν-Ντωφινέ και της ΑΙκατερίνης Αρτώντ ντε Μοντωμπάν. 
* Φρανσουάζ του Πουατιέ (γενν. 1499), παντρεύτηκε τον Αντώνιο Γ' του Κλερμόν, 1ο κόμη του Κλερμόν-Τονέρ, γιο του Μπερναρντέν ντου Κλερμόν-Τονέρ και της Φρανσουάζ του Σασενάζ.  
* Ντιάν του Πουατιέ (1500–1566), παντρεύτηκε τον Λουδοβίκο του Μπρεζέ, κύριο του Ανέ (Anet), εγγονό του βασιλιά Καρόλου Ζ΄ από την ερωμένη του Aγνή Σορέλ,  το 1515.

## Παραπομπές


Κατηγορία:Γάλλοι ευγενείς
Αϊδίνιο (αποσαφήνιση)

Το όνομα **Αϊδίνιο** μπορεί να αναφέρεται στα εξής:

* Αϊδίνιο: πόλη της Τουρκίας
* Επαρχία Αϊδινίου: διοικητική διαίρεση της Τουρκίας
* Αϊδίνι Μαγνησίας: οικισμός στην Ελλάδα
* Εγιαλέτι του Αϊδινίου: διοικητική εδαφική οντότητα της Οθωμανικής Αυτοκρατορίας
* Αϊδινίδες: Δυναστεία της Ανατολίας
Βοτανικός Κήπος της Τύνιδας

Ο **Βοτανικός Κήπος της Τύνιδας** (, ) είναι βοτανικός κήπος στο Κυβερνείο της Τύνιδας, στα βόρεια της Τυνησίας, ο οποίος εκτείνεται επί έκτασης της τάξεως των 8 εκταρίων. Κατεγράφη ως φυσικό καταφύγιο το 1996.

## Γεωγραφική τοποθεσία
Ο βοτανικός κήπος βρίσκεται εντός έκτασης υπό την ευθύνη των ερευνητικών ινστιτούτων, πιο συγκεκριμένα του INRAT και του INRGREF, τα οποία υπάγονται στο Υπουργείο Γεωργίας και Υδραυλικών Πόρων, ενώ η πρόσβαση πραγματοποιείται μέσω της Οδού Χεντί Καράι () η οποία διέρχεται παράλληλα με τη γραμμή 2 του ηλεκτρικού σιδηροδρόμου.

## Ιστορία
Το 1880, ένα δενδροκομείο ιδρύθηκε στην Τύνιδα, με απώτερο σκοπό την μελέτη της προσαρμογής των φυτικών και ζωικών ειδών στο μεσογειακό περιβάλλον.

Έπειτα από συνολικό χρονικό διάστημα δέκα ετών κλεισίματος, επαναλειτούργησε εκ νέου στις 5 Ιουνίου 2022, ανήμερα των εορτασμών της επετείου της Παγκόσμιας Ημέρας Περιβάλλοντος. Παράλληλα, μία πεζογέφυρα ανεγέρθηκε στο σημείο, με απώτερο σκοπό τη σύνδεση του βοτανικού κήπου με τη γειτονική Πόλη των Επιστημών.

## Συλλογές
Ο βοτανικός κήπος είναι διαιρεμένος σε αριθμό τμημάτων, όπως, μεταξύ άλλων, φοινικώνα, φυτοκομική συλλογή, γεωγραφική συλλογή (ευκάλυπτος και καζουαρίνα), βοτανική συλλογή (ακακία και *[[γκλεντίτσια]]*), καθώς και πειραματικά παρτέρια (αργκάν).

## Δείτε επίσης
* Φυσικά καταφύγια της Τυνησίας

## Παραπομπές


## Εξωτερικοί σύνδεσμοι
* 

Κατηγορία:Πάρκα στην Τύνιδα
Τυνιδα
Κατηγορία:Φυσικά καταφύγια στην Τυνησία
Διθειάνθρακας

Ο **διθειάνθρακας** είναι ανόργανη χημική ένωση του άνθρακα με τον απλό μοριακό τύπο **CS<sub>2</sub>**. Θεωρείται ως ο ανυδρίτης του θειοκαρβονικού οξέος. Είναι άχρωμο, εύφλεκτο και νευροτοξικό υγρό, που χρησιμεύει ως δομικός λίθος για τη σύνθεση οργανικών ενώσεων. Ο χημικώς καθαρός διθειάνθρακας έχει ευχάριστη οσμή, που θυμίζει ether ή χλωροφόρμιο, αλλά τα εμπορικά δείγματα έχουν συνήθως κιτρινωπό χρώμα και συνήθως περιέχουν δύσοσμες ουσίες.

## Ιστορία
Το 1796 ο Γερμανός χημικός Βίλχελμ Άουγκουστ Λαμπάντιους (1772-1842) παρασκεύσε πρώτος διθειάνθρακα θερμαίνοντας σιδηροπυρίτη μαζί με υγρά ξυλοκάρβουνα. Τον ονόμασε «υγρό θείο» (*flüssig Schwefel*). Η σύσταση ωστόσο της ουσίας προσδιορίσθηκε τελικώς το 1813 από την ομάδα του Σουηδού χημικού Γιενς Γιάκομπ Μπερζέλιους και του Ελβετοβρετανού χημικού Αλεξάντρ Μαρσέ (1770-1822). Η ανάλυσή τους ήταν συμβατή με έναν εμπειρικό τύπο CS2.

## Παραπομπές


Κατηγορία:Ανόργανες ενώσεις άνθρακα
Κατηγορία:Ενώσεις θείου
Ντιρκ Γιαν Στράουκ

Ο **Ντιρκ Γιαν Στράουκ** (ολλανδ. *Dirk Jan Struik*, 30 Σεπτεμβρίου 1894 &ndash; 21 Οκτωβρίου 2000) ήταν Ολλανδοαμερικανός μαθηματικός, ιστορικός των μαθηματικών και θεωρητικός του μαρξισμού

## Οικογένεια και σπουδές
Ο Ντιρκ Γιαν Στράουκ γεννήθηκε το 1894 στο Ρότερνταμ της Ολλανδίας. Ο πατέρας του, ο Χέντρικ, δίδασκε σε γυμνάσιο και είχε πάθος για τα μαθηματικά και την ιστορία. Σχεδόν έναν αιώνα αργότερα, στον ευχαριστήριο λόγο του αποδεχόμενος το Μετάλλιο «Kenneth O. May», ο Ντιρκ άρχισε με έναν φόρο τιμής προς τον πατέρα του για το ότι καλλιέργησε το ενδιαφέρον του γιου του για τη γνώση. Από το 1906 έως το 1911 ο Ντιρκ μαθήτευσε στο πεντατάξιο γυμνάσιο (*Hogere Burgerschool*) στο Ρότερνταμ, όπου γνώρισε τον σοσιαλισμό από τον αγαπημένο του δάσκαλο των μαθηματικών, G.W. Ten Dam.

## Παραπομπές


## Πηγές
* G. Alberts και W.T. van Est: *Dirk Jan Struik*, Levensberichten en herdenkingen (Koninklijke Nederlandse Akademie van Wetenschappen, 2002), σσ.&nbsp;107-114 https://dwc.knaw.nl/DL/levensberichten/PE00003184.pdf (στην ολλανδική)
* 

## Εξωτερικοί σύνδεσμοι
* 
* zbMATH Open: Dirk Jan Struik
* Ο Dirk Jan Struik στο Πανεπιστήμιο Ταφτς
* 
* 

Κατηγορία:Ολλανδοί μαθηματικοί
Κατηγορία:Αμερικανοί μαθηματικοί
Κατηγορία:Ιστορικοί των μαθηματικών
Κατηγορία:Μαθηματικοί του 20ού αιώνα
Κατηγορία:Μαρξιστές θεωρητικοί
Κατηγορία:Κομμουνιστές
The Mandalorian and Grogu

Το ***The Mandalorian and Grogu*** είναι επερχόμενη Αμερικανική ταινία σε σκηνοθεσία από τον Τζον Φαβρό και σενάριο από τους Φαβρό και Ντέιβ Φιλόνι. Την παραγωγή ανέλαβε η Lucasfilm και τη διανομή η Walt Disney Studios Motion Pictures. Είναι μέρος του franchise *[[Star Wars]]* και αποτελεί τη συνέχεια της τηλεοπτικής σειράς του Disney+ *[[The Mandalorian]]* (2019–2023). Πρωταγωνιστεί ο Πέδρο Πασκάλ ως Ντιν Τζάριν / The Mandalorian, πλαισιωμένος από τους Σιγκούρνι Γουίβερ, Τζέρεμι Άλεν Γουάιτ και Τζόνι Κόιν.

Οι Φαβρό και Φιλόνι ολοκλήρωσαν τη γραφή του σεναρίου του τέταρτου κύκλου του *The Mandalorian* τον Φεβρουάριο του 2023, αλλά η παραγωγή του κύκλου καθυστέρησε λόγω των απεργιών του Χόλυγουντ του 2023. Εκείνη την περίοδο, η Lucasfilm επανεκτίμησε τα σχέδιά της για το franchise και αποφάσισε να δώσει προτεραιότητα σε μια ταινία *The Mandalorian*. Το *The Mandalorian and Grogu* ανακοινώθηκε τον Ιανουάριο του 2024. Τα γυρίσματα ξεκίνησαν στην Καλιφόρνια τον Αύγουστο του 2024 και ολοκληρώθηκαν εκείνο τον Δεκέμβριο.

Το *The Mandalorian and Grogu* είναι προγραμματισμένο να κυκλοφορήσει στις Ηνωμένες Πολιτείες στις 22 Μαΐου 2026.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες φαντασίας
Κατηγορία:Αμερικανικές περιπετειώδεις ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Διαστημική περιπέτεια (ταινίες)
Κατηγορία:Ταινίες σε σκηνοθεσία Τζον Φαβρό
Κατηγορία:Ταινίες σε παραγωγή Ίαν Μπράις
Κατηγορία:Ταινίες σε παραγωγή Κάθλιν Κένεντι
Κατηγορία:Ταινίες γυρισμένες στην Καλιφόρνια
Κατηγορία:Ταινίες παραγωγής Lucasfilm
Κατηγορία:The Mandalorian
Κατηγορία:Ταινίες spin-off Star Wars
Μπεσίρ Μπεν Μουσταφά

Ο **Μπεσίρ Μπεν Μουσταφά** (γαλλικά: *Béchir Ben Mustapha*) ήταν Τυνήσιος διοικητικό στέλεχος του ποδοσφαίρου.

Ήταν εκ των ιδρυτών, καθώς και πρώτος πρόεδρος στην ιστορία της Κλεμπ Αφρικαίν, αξίωμα στο οποίο και παρέμεινε μεταξύ του 1920 και του 1921, καθώς και μεταξύ του 1922 και του 1923.

Εθνικιστής ακτιβιστής, ο Μπεν Μουσταφά υπήρξε, παράλληλα, πρωτοπόρος του προσκοπισμού στην Τυνησία, καθώς και λάτρης των τεχνών.

Το 2020, τα Τυνησιακά Ταχυδρομεία εξέδωσαν επετειακό γραμματόσημο προς τιμήν του, στο πλαίσιο των εορτασμών για την συμπλήρωση της εκατονταετηρίδας από την ίδρυση της Κλεμπ Αφρικαίν.

## Παραπομπές


Κατηγορία:Πρόεδροι ποδοσφαιρικών ομάδων της Τυνησίας
Ουέντ Ντκουκ

Το **Ουέντ Ντκουκ** (, ) είναι φυσική περιοχή στο Κυβερνείο του Ταταουίν, στα νοτιοανατολικά της Τυνησίας, η οποία εκτείνεται επί έκτασης της τάξεως των  εκταρίων. Κατεγράφη ως φυσικό καταφύγιο το 2009 και ως περιοχή Ραμσάρ στις 2 Φεβρουαρίου 2012.

## Δείτε επίσης
* Φυσικά καταφύγια της Τυνησίας
* Κατάλογος περιοχών Ραμσάρ στην Τυνησία

## Παραπομπές


Κατηγορία:Φυσικά καταφύγια στην Τυνησία
Κατηγορία:Περιοχές Ραμσάρ στην Τυνησία
Κατηγορία:Κυβερνείο του Ταταουίν
Λουίζα του Μονμορανσύ

Η **Λουίζα του Μονμορανσύ**, γαλλ.: *Louise de Montmorency* (1496 – 12 Ιουνίου 1547 ) από τον Οίκο του Μονμορανσύ ήταν Γαλλίδα αριστοκράτισσα και αυλική. Διετέλεσε *[[Πρώτη κυρία της τιμής|ως πρώτη κυρία της τιμής]]* από το 1530 έως το 1535 για τη βασίλισσα της Γαλλίας Ελεονώρα της Αυστρίας, σύζυγο του Φραγκίσκου Α΄ της Γαλλίας. Έπαιξε επίσης σημαντικό ρόλο στην προστασία και την υποστήριξη του Καλβινισμού.

## Βιογραφία
Η Λουίζα ήταν κόρη του Γουλιέλμου του Μονμορανσύ και της Άννας Ποτ, και νεότερη αδελφή του Αν του Μονμορανσύ, κοντόσταυλου της Γαλλίας. 

Το 1530 η Λουίζα διορίστηκε ως πρώτη κυρία της τιμής στη νέα βασίλισσα, Ελεονώρα της Αυστρίας, ένα νέο αξίωμα στην αυλή που είχε δημιουργηθεί μόλις λίγα χρόνια νωρίτερα, γεγονός που την καθιστούσε υπεύθυνη για όλες τις άλλες κυρίες επί των τιμών της βασίλισσας.  Αποσύρθηκε το 1535, και αντικαταστάθηκε από την Ιωάννα του Ανγκουλέμ, μαντάμ ντε Ζιβρύ. 

Η Λουίζα είχε σημαντική δύναμη προστασίας ανεξάρτητα από τον σύζυγό της,   και έπαιξε σημαντικό ρόλο στην εξάπλωση της επιρροής του Καλβινισμού στη Γαλλία τον 16ο αι. 

## Οικογένεια
Η Λουίζα παντρεύτηκε τον πρώτο της σύζυγο, Φερί ντε Μαϊγύ, το 1511.  Αυτός ο γάμος έφερε μία κόρη:
* Μαντλέν ντε Μαϊγύ. 

Ο Φερί απεβίωσε το 1513, και η Λουίζα ξαναπαντρεύτηκε το 1514 τον Γασπάρ Α΄ του Κολινύ.  Από τον δεύτερο γάμο της απέκτησε τρεις γιους, οι οποίοι έπαιξαν όλοι σημαντικό ρόλο στην πρώτη περίοδο των Γαλλικών Θρησκευτικών Πολέμων:
* Oντέτ, καρδινάλιος του Σατιγιόν .
* Γασπάρ Β΄, ναύαρχος της Γαλλίας .
* Φρανσουά, κύριος του Aντελό. 

## Αναφορές

## Πηγές
* 
* 
* 
* 
* 
* 
* 
* 

Κατηγορία:Οίκος του Μονμορανσύ
Κατηγορία:Γάλλοι ευγενείς